മൈസൂരു കൂട്ട ബലാത്സംഗം: അക്രമികള് പെണ്കുട്ടിയില് നിന്ന് ആവശ്യപ്പെട്ടത് മൂന്ന് ലക്ഷം, പണം നല്കതായപ്പോള് ആക്രമിച്ചു മൈസൂരു: ആഗസ്റ്റ് 24നാണ് കര്ണ്ണാടകയിലെ ടൂറിസ്റ്റ് കേന്ദ്രങ്ങളിലൊന്നായ ചാമുണ്ഡി ഹില്സില് വെച്ച് എംഎബിഎ വിദ്യാര്ത്ഥിനി കൂട്ടബലാത്സംഗത്തിനിരയായത്. ആണ്സുഹൃത്തിനൊപ്പമെത്തിയ പെണ്കുട്ടിയെ ആറംഗ സംഘം ഇവിടെ വെച്ച് ആക്രമിക്കുകയും പെണ്കുട്ടിയെ കൂട്ടബലാത്സംഗത്തിന് ഇരയാക്കിയ ശേഷം കുറ്റിക്കാട്ടില് ഉപേക്ഷിക്കുകയായിരുന്നു. എന്നാല് സംഭവം നടന്ന് മണിക്കൂറുകള് കഴിഞ്ഞെങ്കിലും പ്രതികളെ പിടികൂടാന് കഴിഞ്ഞിട്ടില്ല. സുഹൃത്തിനൊപ്പം ചാമുണ്ടി ഹില്സ് കാണാനെത്തിയതായിരുന്നു പെണ്കുട്ടി. പ്രതികള് ചാമുണ്ടി ഹില്സിലേക്ക് വന്നതെന്ന് കരുതുന്ന ഇന്നോവ കാറിന്റെ സിസിടിവി ദൃശ്യങ്ങള് പോലീസ് ശേഖരിച്ചിട്ടുണ്ട്. കര്ഷക സമരം ശക്തമാക്കുന്നു, സെപ്റ്റംബര് 25ന് ഭാരത് ബന്ദ് നടത്താന് സംയുക്ത കിസാന് മോര്ച്ചയുടെ തീരുമാനം India May Be Entering Endemic Stage Of Covid: WHO Chief Scientist Oneindia Malayalam ഗള്ഫ് ജോലി: ജെപി മോര്ഗന് ചേസില് ഒട്ടേറെ അവസരങ്ങള് യുഎഇയിലു സൗദിയിലും ഉള്പ്പെടെ... ഉടന് അപേക്ഷിക്കൂ 1മൈസൂരുവില് പെണ്കുട്ടി കൂട്ടബലാത്സംഗത്തിനിരയായ സംഭവത്തില് ഇരയായ പെണ്കുട്ടിയുടെ സുഹൃത്തിന്റെ മൊഴി രേഖപ്പെടുത്തി. 24കാരിയായ എംബിഎ വിദ്യാര്ത്ഥിയായ പെണ്സുഹൃത്തിനൊപ്പം നിരത്തിലൂടെ നടക്കുമ്ബോള് വളവിലെത്തിയപ്പോള് ആറ് പേര് ചേര്ന്ന് ചുറ്റും എത്തുകയായിരുന്നു. തുടര്ന്ന് ഈ സംഘം പെണ്കുട്ടിയെ കൂട്ടബലാത്സംഗത്തിനിരയാക്കുകയായിരുന്നു. ആക്രമിച്ച് അബോധാവസ്ഥയിലാക്കിയ സംഘം സംഭവ സ്ഥലത്ത് നിന്ന് കടന്നുകളയുകും ചെയ്തുവെന്നും പെണ്കുട്ടിയ്ക്കൊപ്പമുണ്ടായിരുന്ന വിദ്യാര്ത്ഥി മൊളിയിയില് വ്യക്തമാക്കി. ആഗസ്റ്റ് 24ന് രാത്രിയായിരുന്നു സംഭവം. എന്നാല് കേസുമായി ബന്ധപ്പെട്ട് ഇതുവരെയും ആരും അറസ്റ്റിലായിട്ടില്ല. 2530 നും ഇടയ്ക്ക് പ്രായമുള്ള പരിചിതരായ യുവാക്കളായിരുന്നു തങ്ങളെ ആക്രമിക്കുകയും പെണ്കുട്ടിയെ കൂട്ടബലാത്സംഗത്തിന് ഇരയാക്കിയതെന്നും യുവാവ് വ്യക്തമാക്കി. 2ക്ലാസ് കഴിഞ്ഞ ശേഷം രാത്രി 7.30 ഓടെ ബൈക്കില് ജെഎസ്എസ് ആയുര്വേദിക് കോളേജ് റോഡിലൂടെ പോകുകയായിരുന്നു. ഇതിനിടെ റോഡിലൂടെ സംസാരിച്ച് പോകുന്നതിനിടെയാണ് ആറ് യുവാക്കളെത്തിയതെന്നും തങ്ങളെ ആക്രമിച്ചതെന്നും യുവാവ് പോലീസിനോട് പറഞ്ഞു. ആദ്യം വടി ഉപയോഗിച്ച് തന്നെ അടിയ്ക്കാന് ആരംഭിച്ചു. അതില് ഒരാള് നെറ്റിയിലും തോളിലും അടിച്ച് തന്നെ ബോധരഹിതനാക്കി. ഞാന് എഴുന്നേറ്റ് നോക്കുമ്ബോള് നാല് പേര് എനിക്ക് ചുറ്റുമുണ്ടായിരുന്നു. എന്റെ പെണ്സുഹൃത്തിനെക്കുറിച്ച് ചോദിച്ചപ്പോള് രണ്ട് പേര് ചേര്ന്ന് അവളെ കുറ്റിക്കാട്ടില് നിന്ന് വലിച്ചുകൊണ്ടുവന്ന് എനിക്ക് സമീപത്ത് കിടത്തി. അപ്പോള് അവള് അബോധാവസ്ഥയിലായിരുന്നു. ശരീരത്തില് മുഴുവനും പരിക്കുകളുണ്ടായിരുന്നുവെന്നും യുവാവ് പറയുന്നു. സ്ഥിരമായി വ്യായാമയത്തിനെത്തുന്ന റോട്ടില് വെച്ചാണ് പെണ്കുട്ടി അതിക്രമത്തിന് ഇരയായതെന്നും യുവാവ് മൊഴിയില് വെളിപ്പെടുത്തിയിട്ടുണ്ട്. അക്രമികള് പെണ്കുട്ടിക്കൊപ്പമുണ്ടായിരുന്ന യുവാവിന്റെ മൊബൈല് ഫോണ് തട്ടിപ്പറിച്ച് പിതാവിനെ വിളിച്ച് ഉടന് തന്നെ മൂന്ന് ലക്ഷം രൂപ ലഭ്യമാക്കണമെന്ന് ആവശ്യപ്പെട്ടിരുന്നു. എന്നാല് പണം കൈമാറിയോ എന്ന വ്യക്തമല്ലെന്നാണ് പോലീസ് വൃത്തങ്ങളെ ഉദ്ധരിച്ച് ന്യൂസ്സ മിനുറ്റ്സ് റിപ്പോര്ട്ട് ചെയ്യുന്നത്. പെണ്കുട്ടിയെ കൂട്ടബലാത്സംഗത്തിനിരയാക്കിയ സംഭവം അക്രമികള് ഫോണില് പകര്ത്തിയിരുന്നതായുള്ള വിവരങ്ങളാണ് പ്രാഥമിക അന്വേഷണത്തില് പുറത്തുവരുന്നത്. ഇക്കാര്യം പോലീസില് അറിയിച്ചാല് വീഡിയോ പുറത്തുവിടുമെന്ന് ഭീഷണിപ്പെടുത്തിയെന്നും പറയുന്നുണ്ട്. പണം നല്കാന് തയ്യാറായതോടെ വീണ്ടും പെണ്കുട്ടിയെ ആക്രമിച്ചുവെന്നും മലയടിവാരത്തില് ഉപേക്ഷിച്ച ശേഷം പ്രതികള് കടന്നുകളഞ്ഞുവെന്നുമാണ് മൊഴിയില് പറയുന്നത്. 4ഇരുവരും പരിക്കേറ്റ് സ്വകാര്യ ആശുപത്രിയില് കഴിഞ്ഞിരുന്നതിനാല് പോലീസിന് നേരത്തെ ഇവരില് നിന്ന് മൊഴി ശേഖരിക്കാന് കഴിഞ്ഞിരുന്നില്ല. പെണ്കുട്ടി ഇപ്പോഴും സംഭവത്തിന്റെ ആഘാതത്തില് നിന്ന് പുറത്തുവന്നിട്ടില്ല. ഇരയായ പെണ്കുട്ടിയില് നിന്ന് വിവരങ്ങള് ശേഖരിക്കാന് സാധിക്കാത്തത് പ്രതികളെ രക്ഷപ്പെടാന് സഹായിക്കുമെന്നാണ് പോലീസില് നിന്നുള്ള പ്രതികരണം. സംസ്ഥാനത്തെ പ്രമുഖ വിനോദസഞ്ചാര കേന്ദ്രത്തിന് സമീപത്ത് വെച്ച് കൂട്ടബലാത്സംഗത്തിനിരയായതോടെ സംസ്ഥാനത്ത് ജനരോഷമുയര്ന്നിട്ടുണ്ട്. സംഭവം നടന്ന് ദിവസങ്ങള് പിന്നിട്ടും പ്രതികളെ പിടികൂടാന് കഴിയാത്ത സംഭവത്തിലും വിമര്ശനമുയര്ന്നിട്ടുണ്ട്. അക്രമികള് മദ്യപിച്ചിരുന്നതായി സുഹൃത്ത് മൊഴി നല്കിയിട്ടുണ്ട്. ആലനഹള്ളി പോലീസ് ആണ് കേസെടുത്ത് അന്വേഷണം നടത്തുന്നത്. 5സംഭവത്തില് കുറ്റക്കാരെ വേഗത്തില് അറസ്റ്റ് ചെയ്യണമെന്നാവശ്യപ്പെട്ട് ദേശീയ വനിതാ കമ്മീഷന് രംഗത്തെത്തിയിട്ടുണ്ട്. കര്ണ്ണാടക ആഭ്യന്തര മന്ത്രി അരഗ ജ്ഞാനേന്ദ്രയും മൈസൂരുവിലുണ്ട്. കേസന്വേഷണത്തെക്കുറിച്ച് അദ്ദേഹം മുതിര്ന്ന പോലീസ് ഉദ്യോഗസ്ഥരുമായി യോഗം ചേരുകയും ചെയ്തിരുന്നു. അഡീഷണല് ഡയറക്ടര് ജനറല് ഓഫ് പോലീസ് പ്രതാപ് റെഡ്ഡിയ്ക്കാണ് കേസ് അന്വേഷണത്തിന്റെ ചുമതല. സംസ്ഥാന പോലീസ് മേധാവിയോട് മൈസൂരു സന്ദര്ശിക്കാന് മുഖ്യമന്ത്രി ബസവരാജ് ബൊമ്മൈ നിര്ദേശിച്ചിട്ടുണ്ട്. പെണ്കുട്ടി കൂട്ടബലാത്സംഗത്തിനിരയായ സംഭവത്തില് ഇന്ത്യന് ശിക്ഷാ നിയമത്തിലെ 376 ഡി, 397 എന്നീ വകുപ്പുകള് പ്രകാരമാണ് കേസെടുത്തിട്ടുള്ളത്. 6പ്രതികളെക്കുറിച്ച് സൂചന നല്കുന്നവര്ക്ക് അഞ്ച് ലക്ഷം പാരിതോഷികം നല്കുമെന്ന് കര്ണ്ണാടക ദക്ഷിണ മേഖല ഐജിയും ആഭ്യന്തര മന്ത്രിയും പ്രഖ്യാപിച്ചിരുന്നു. ഇതിന് പിന്നാലൊണ് കേസിന്റെ അന്വേഷണം മലയാളി വിദ്യാര്ത്ഥികളിലേക്ക് നീങ്ങുന്നതായുള്ള സൂചനകളും പുറത്തുവരുന്നത്. സംഭവം നടന്ന സ്ഥലത്തെ ടവര് ലൊക്കേഷന് കേന്ദ്രീകരിച്ച് നടത്തിയ അന്വേഷണമാണ് വഴിത്തിരിവിലേക്ക് എത്തിയിട്ടുള്ളത്. യുവതിയും സുഹൃത്തും ആക്രമിക്കപ്പെട്ട സമയത്ത് ചാമുണ്ഡി ഹില്സിന് സമീപത്തെ ലളിതാദ്രിപുരിയിലെ മൊബൈല് ടവര് ലൊക്കേഷനില് ആക്ടീവ് ആയിരുന്ന ഇരുപതോളം മൊബൈല് നമ്ബറുകള് കേന്ദ്രീകരിച്ച് പോലീസ് നടത്തിയ അന്വേഷണമാണ് പ്രതികളെന്ന് സംശയിക്കുന്നവരിലേക്ക് വഴി തുറന്നിട്ടുള്ളത്. 7ഈ നമ്ബറുകളില് ആറെണ്ണം ഈ സമയത്ത് ഈ ലൊക്കേഷനില് ഉണ്ടായിരുന്നതാണെന്നും മൂന്ന് നമ്ബറുകള് മലയാളി വിദ്യാര്ത്ഥികളുടേതും ഒന്ന് തമിഴ്നാട് സ്വദേശിയുടേതും ആണെന്നും കണ്ടെത്തിയിട്ടുണ്ട്. ആറ് പേരാണ് തങ്ങളെ ആക്രമിച്ച സംഘത്തിലുണ്ടായിരുന്നതെന്ന് പെണ്കുട്ടിക്കൊപ്പം ആക്രമിക്കപ്പെട്ട യുവാവും വെളിപ്പെടുത്തിയിട്ടുണ്ട്. ഇതും കേസില് നിര്ണ്ണായകമാണ്. മൈസൂരുവിലെ ഒരു പ്രമുഖ എന്ജിനീയറിംഗ് കോളേജിലെ വിദ്യാര്ത്ഥികളാണ് ഇവരെന്ന് തിരിച്ചറിഞ്ഞിട്ടുണ്ട്. ഇവരെ തേടി പോലീസ് ക്യാമ്ബസിലേക്ക് എത്തിയെങ്കിലും തലേദിവസം ക്യാമ്ബസ്സില് വെച്ച് നടന്ന പരീക്ഷയ്ക്ക് ഈ വിദ്യാര്ത്ഥികളില് ആരും എത്തിയിട്ടില്ലെന്ന് ഇതോടെ വ്യക്തമായിട്ടുണ്ട്. അതേ സമയം തന്നെ ഹോസ്റ്റലില് നിന്ന് ബാഗുമെടുത്ത് പോയതായുള്ള വിവരവും പോലീസിന് ലഭിച്ചിട്ടുണ്ട്. കര്ണ്ണാടക വിട്ടുവെന്ന സംശയം ബലപ്പെട്ടതോടെ കര്ണ്ണാടക പോലീസ് പ്രതികള്ക്ക് വേണ്ടി കേരളത്തിലേക്കും തമിഴ്നാട്ടിലേക്കും തിരിച്ചിട്ടുണ്ട്. നിലവില് മൈസൂരുവിലെ പ്രമുഖ എന്ജിനീയറിംഗ് കോളേജിലേക്കാണ് കേലിന്റെ അന്വേഷണം എത്തിനില്ക്കുന്നത്. source: oneindia.com